ประจำเดือนหนูมาเดือนนึง 2 ครั้ง แบบว่าสมมติว่าเดือนนี้เป็นเดือนตุลาคม ประจำเดือนหนูจะมาช่วงกลางๆเดือนที่รอบ แล้วจากนั้นจะมาอีกรอบนึงประมาณเกือบสิ้นเดือน แล้วพอขึ้นเดือนพฤศจิกายนช่วงต้นๆเดือนก็มาอีก 1 รอบ เป็นแบบนี้มาหลายครั้ง จนแฟนกับหนูสงสัยว่าเป็นเพราะอะไรถึงมาบ่อยขนาดนี้ แล้วแต่ละรอบที่มาจะมีระยะเวลาในการเป็นประจำเดือน 4-5 วัน/ครั้ง
สวัสดีค่ะ หากประจำเดือนมาช่วงกลางเดือน แล้วมาอีกครั้งในช่วงใกล้สิ้นเดือน และอีกครั้งในช่วงต้นเดือน แสดงว่ามีระยะห่างระหว่างรอบประจำเดือนที่สั้นกว่า 21 วัน ซึ่งถือว่าสั้นกว่าปกติ ทั้งนี้ หากอาการเพิ่งเกิดขึ้้นในช่วง 2 เดือนนี้ แนะนำควรลองตรวจหาการตั้งครรภ์ดูก่อน เพราะเลือดที่ออกอาจไม่ใช่ประจำเดือน แต่เป็นเลือดที่เกิดจากภาวะแทรกซ้อนของการตั้งครรภ์ได้ แต่หากตรวจไม่พบ การที่ประจำเดือนมาบ่อยดังกล่าว อาจเกิดจากสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ หรือหากมีการใช้ยาฮอร์โมนต่างๆ อยู่ ก็อาจเป็นสาเหตุได้ค่ะหากตรวจไม่พบการตั้งครรภ์ แล้วยังคงมีประจำเดือนมาบ่อยๆ อีก แนะนำควรไปพบแพทย์เพื่อตรวจหาสาเหตุ ไม่ควรปล่อยให้มีเลือดออกบ่อยๆ เพราะอาจทำให้เกิดภาวะโลหิตจางตามมาได้ค่ะ